Sola Scriptura 2 Tim 3:10-4:8

Besprekingsvraag:

1. Watter rol speel die Bybel in jou lewe?
2. Hoeveel Bybels is daar in jou huis?
3. Steur jy jou aan dit wat die Bybel jou leer?
4. Kinders: Wat is ‘n skat?

Die **Bybel is die instrument** waardeur God, die Vader, die Seun  
en die Heilige Gees met jou praat.

**Jy leer:**

1. Wie God is.
2. Wie jy is.
3. Waar jy vandaan kom?
4. Waar die stukkendheid in die wêreld sy oorsprong het.
5. Hoe jy gered kan word.
6. Hoe om ‘n sinvolle lewe te lei.

Dit wil voorkom of mense se **gebruik van die Bybel vloed en eb\*** getye het.

Daar is tye waarin die Heilige Skrif waardeer word,  
as maatstaf gebruik word, as padwyser aangelê word.

Maar dan raak dit weer verlore en op die agtergrond  
soos die eie ek van die mens na vore tree,  
en die mens sy eie kop volg.

Dan moet die Bybel **weer soos ‘n skat ontdek** word.

Voorbeelde:

|  |  |
| --- | --- |
| **Wet** in ontvangs op Sinai | Volk laat Aaron goue kalf maak |
| **Saul** word Koning | Saul begin sy eie kop volg |
| Bybel raak **in koningstyd onder stof** | Tydens Josia se bewind word Bybel herontdek |
| **Profete verkondig** Woord van God | Telkens verlaat volk Woord van God - Ballingskap |
| Jesaja**, Maleagi profiteer koms** van J-Xtus | 400 jaar maak volk net wat hul wil, stilte van God se kant |
| **Jesus Christus preek** | Jesus is Middelaar of struikelblok |
|  |  |

Die **rede word tydens die Middeleeue verabsoluteer**.  
Die mens en sy verstand het wou als ontleed en verklaar.

Dan kry ons die **opkoms van die Renaissance 14 tot 17de eeu**  
Skielik is daar ‘n terugbeweeg na die bronne  
in die kuns, kultuur en godsdiens.

**Terug na die Woord van God.**  
Die Bybel is herontdek.

Die **Bybel was net vir die hoogs geleerdes** (Professore)  
en die hoës in kerklike hiërargieë het dit hanteer.  
Die priesters het nie eens almal Bybels besit of kon dit lees nie.

**Luther** vertel sy **soeke na ‘n genadige God**   
het hom **na die Bybel geneem**  
waar hy na 4 jaar die wonder van genade, vryspraak, vryheid  
en ‘n nuwe verstaan van God ontdek het.

Dit het ‘n **brandende ywer** in hom laat posvat   
 om die **Bybel aan alle mense beskikbaar te maak**.  
Hy het homself afgesonder in die kasteel van Frederik van Sakse  
en die Bybel in spreektaal Duits vertaal.

Terselfde tyd het John Wycliffe die vertaling in Engeland gedoen

Die Here het **bewerk dat boekdrukkuns** in daardie tyd tot stand gekom het  
en die Bybel word oor die hele Europa soos ‘n veldbrand versprei…

Vandag – die Bybel die topverkoper (2454 tale)  
**en tog is dit ‘n verlore skat.**

So baie besit die Bybel  
en so min glo wat daarin staan en leef daaruit.

**Wat sou die redes daarvoor wees?**

1. Eie ek wat voorop staan.   
   Ek wil my eie kop volg.  
   Ek wil nie voorgeskryf word nie…
2. Baie sien dit as oud-modies…  
   “Kom tog net by” – is die opmerking wat dikwels teenoor Christene op sosiale media gemaak word. Dit gaan nie ophou nie. Vers 13 leer dit gaan net erger word: “Die goddelose mense en bedrieërs sal voorgaan van kwaad na erger”.
3. Skaamte oor wat sal die mense sê
4. Vrees vir vervolging. Ons skrifgedeelte leer duidelik: “Almal wat in Christus toegewy aan God wil lewe, sal vervolg word”.(v12)
5. Luiheid of laksheid in die geloof.

Kultuur historiese agtergrond:

Hierdie is **een van Paulus se laaste briewe**.  
Hy skryf in testament taal.  
Daar is ‘n ernstige dringendheid, want hy het besef  
sy teregstelling is op hande.

Die **brief val in 3 dele** uiteen (behalwe die slot en aanhef).

Die verlede (1:3-2:18)  
Die geloofsfondament (2:19-26)  
Die toekoms (3:1-4:18)

Ons **teks val in die toekoms** **gedeelte**.

Lees 2 Tim 3:10-4:5

Wat belangrik is vir die toekoms?

**1 Bly by wat jy geleer het en wat jy vas glo**…

Hier gaan dit nie oor algemene kennis nie.  
Dit gaan oor jou kennis van die Woord van God.

**Hoekom is die kennis belangrik?**

*Dit kan jou die kennis by bring wat tot verlossing lei  
deur die geloof in Christus Jesus. (v15b)*

Die Bybel is ‘n besonderse instrument.

**Wat maak die Bybel so besonders?**

Vers 16 leer:

*16Die hele Skrif is deur God* ***geïnspireer*** *en is nuttig om ons te leer wat waar is en om ons te laat besef wat verkeerd is in ons lewe. Dit ruk ons reg en kweek ’n regte leefstyl. 17Dit is God se manier om ons voor te berei, ten volle toegerus vir elke goeie ding wat Hy wil hê ons moet doen.*

Die **griekse woord *theopneustos*** beteken “God geasem”  
Die kan vertaal word met: God geïnspireer

Die beteken, God die Heilige Gees het die Bybelskrywer  
met hul gawes en talente gebruik om God se boodskap  
op papier neer te pen.

Nie dat die skrywer gesien het, haai, daar gaan my hand,  
kyk net wat skryf die pen wat ek vashou…

Nee, **soos asem in ‘n mens ingaan**,   
suurstof in jou opgeneem word,  
het die Heilige Gees saggies, dringend oor hul geblaas,  
en die boodskap van God in hul gebring  
wat hul neergeskryf het.

**Die effek**, hul pen, hul handskrif, hul talente  
 maar God se boodskap in mensetaal!

Net wat die mens nodig het…

So **dikwels wonder ‘n mens**: Wat is God se opinie oor ‘n saak…  
Of mense pleit dat God op een of ander manier met hul praat

Die Woord is die antwoord. (Wys prentjie )  
God aan die woord!

**Kyk wat leer die Woord alles**

1. Wat waar is
2. Wys die verkeerde uit
3. Ruk jou reg (Gees wat in jou werk om jou te bekeer)
4. Kweek regte lewensstyl.

Die Bybel is dus onderwyser, berader, dinamiet en ‘n waardevolle skat!

**Wil jy sien hoe kosbaar die Bybel vir mense is**. Jare lank was die Bybel ‘n verbode boek in China. Bybels is ingesmokkel en aan gelowiges gegee. Kyk hul reaksie

(Wys Youtube clip “Chinese Christians receiving Bibles first time”

**Hoeveel liefde, respek, waardering** en verwagting  
**het jy vir en van die Bybel?**

Is dit vir jou ‘n kosbare skat?  
Is dit dalk in jou huis, jou lewe ook ‘n verlore skat?

**Die goeie nuus is**: Dit is herontdekbaar…

**Hoe doen jy dit?**

1. Neem dit, Maak dit oop
2. Bid dat die God die Heilige Gees die boodskap vir jou sal oopmaak. Die Bybel is die enigste boek wat wanneer jy dit lees is die Outeur altyd teenwoordig.
3. Lees dit met verwagting
4. Ontdek die waarhede daarin
5. Neem God op sy Woord
6. Doen wat Hy van jou verwag

Jy sal ontdek, die wonderlikste verhouding groei tussen jou en God

Mag dit vir jou ‘n aangename reis wees

Amen

Bronnelys

Verskeie Bybelvertalings  
Vreugdevol Vry Reformasie reeks  
Mc Arthur 2 Tim